Bjørn Westh (S), 1998-01-29:
Jeg vil gerne sige tak for en, synes jeg, på mange måder god og saglig debat, men selvfølgelig også en debat, hvor der har været noget kritik.
Jeg vil også gerne sige, at jeg betragter vognmandserhvervet som et vitalt erhverv og et dygtigt erhverv.
Faktisk er det jo sådan, at vognmandserhvervet i europæiske sammenligninger er et erhverv, der har klaret sig godt og står som et erhverv, der har tilført dansk økonomi mange gode ting.
ikke mindst ud på et ønske, som jeg ofte har hørt vognmandserhvervets udøvere selv i personlige samtaler udtrykke, nemlig at vi endelig må gøre noget ved det
Det er måske så lidt sværere i foreningssammenhæng at sige til medlemmerne, at man har ønsket, at der skulle strammes op, i hvert fald ikke så meget som ministeren nu foreslår. Men det her er bl.a. et udtryk for, at de mange vognmænd, der altså kører et internationalt godt erhverv, ikke skal undergraves af, at nogle springer over, hvor gærdet er lavest: kører for stærkt, kører med overlæs, kører med for dårlige biler og laver andre ting.
Det er simpelt hen for at hjælpe dem, der konkurrerer på lovens vilkår, over for dem, der prøver at springe over, hvor gærdet er lavest.
Det er et af formålene med loven.
Et andet formål er så selvfølgelig også som noget meget vigtigt at støtte færdselssikkerheden.
Det er sådan, at der sker dobbelt så mange ulykker pr. personkilometer med lastvogne som med personbiler.
personbiler
Så det er et felt, hvor der sker
alvorlige ulykker, som vi alle sammen skal prøve at undgå, og derfor er det også et spørgsmål om at forbedre færdselssikkerheden.
Så tror jeg i øvrigt også, at mange mennesker har følt det mærkeligt, at de har kørt på landevejen med normal hastighed og er blevet overhalet af en buldrende lastbil, der har kørt meget stærkere.
Så tror jeg, der er mange, der har spurgt sig selv, om der ikke er noget med hastighedsbegrænsninger for lastbiler.
Hvordan søren kan vi, der kører i den almindelige bil, blive overhalet af en lastbil, der buldrer forbi?
Det giver en utryg fornemmelse.
Der er nogle hensyn, vi skal tage her, og vi skal hjælpe den meget store del af erhvervet til at få nogle af dem ud, der ikke vil leve op til de fælles spilleregler.
Det forstod
jeg egentlig også hr. Erik Jacobsen var inde på i sit indlæg. Hovedformålet med lovforslaget er altså gennem en række initiativer at forbedre færdselssikkerheden i relation til de tunge køretøjer, herunder også busserne.
Som følge af, at der gennem færdselspolitiets målrettede kontroller har kunnet konstateres et stigende antal fejl og mangler ved lastbiler, blev der i 1996 nedsat en styregruppe, der skulle beskrive og analysere problemerne.
Allerede på baggrund af styregruppens første delrapport, der beskriver den nuværende situation, kunne styregruppen konkludere, at der er behov for en særlig indsats på en række områder for at komme det høje overtrædelsesniveau til livs.
Og her vil jeg gerne oplyse for Folketinget, at jeg har fået at vide, at der i forbindelse med tungtvognsåret i 1995 blev kontrolleret 22.000 køretøjer, og at omfanget af forseelser udgjorde 21,3 pct.
I 1996 blev der kontrolleret 15.000 køretøjer, og der var antallet af forseelser 25,9 pct.
I 1997 er der kontrolleret omkring 17.000 køretøjer, og antallet af forseelser udgjorde omkring 25 pct.
Det er større og mindre forseelser sammen, men alligevel har der været fejl ved mellem 1/4 og 1/5 af dem, der blev kontrolleret.
Derfor var det ikke så mærkeligt, at styregruppen nåede til et resultat om, at det nok var rigtigt at gøre noget ved det, og jeg er enig med styregruppen i, at der var et behov for en særlig indsats på en række områder, herunder en holdningsændring i dele af branchen
Jeg kan oplyse, at et af de initiativer, vi er i gang med sammen med branchen, er at planlægge en holdningsbearbejdende færdselssikkerhedskampagne.
Lovforslaget skal ses som en del af en opfølgning af styregruppens rapport.
Forslaget indeholder i overensstemmelse hermed forslag om skærpet bøde ved kørsel med overlæs og ved kørsel med uvirksomme hastighedsbegrænsere.
De samlede overtrædelser samt overtrædelser af køre-/hviletidsbestemmelserne
kan samtidig medføre, at køretøjet tilbageholdes. Endvidere indeholder lovforslaget forslag om ubetinget frakendelse af førerretten, altså kørekortet, ved kørsel med et køretøj, hvor der er foretaget uautoriseret indgreb i hastighedsbegrænseren, hvis føreren selv har foretaget indgrebet, eller hvis føreren ved, at det er foretaget af andre.
Endvidere kan der ske en betinget frakendelse af førerretten, kørekortet, ved kørsel med overlæs på mere end 30 pct. og ved overtrædelse af hastighedsgrænserne med mere
end 40 pct.
Endelig indeholder lovforslaget forslag om, at
vognmandstilladelser kan tilbagekaldes, hvis vognmanden eller den, der optræder i hans interesse, groft eller gentagne gange - og den bestemmelse vil jeg gerne arbejde med udvalget om - har overtrådt reglerne, og at vognmanden ikke har levet op til sit ansvar som virksomhedsleder.
Hvis han gang på gang for mange af sine vogne får indberetninger om, at der er sket noget forkert, har han en forpligtelse til at tale med sine chauffører om at få rettet op på forholdene, sørge for, at man har nogle køreplaner, der kan overholdes inden for lovens grænser, og hvis han ikke udøver sin virksomhed efter god skik, kan det være, at han ikke længere kan have en tilladelse til at drive virksomhed.
Det forstod jeg i og for sig også var det, hr. Erik Jacobsen var inde på.
Det kan så også godt være, at der er en chauffør, der gang på gang overtræder reglerne, men så bør han ikke være chauffør.
Han bør ikke udsætte virksomhedens renommé for noget, og virksomheden må så tage det ansvar på sig at sige, at hvis han ikke vil overholde færdselsloven, køre-/hviletidsbestemmelserne, bestemmelserne i godskørselsloven, kan han altså ikke være chauffør, for det er for farligt for ham selv, og det er farligt for andre, hvis han ikke gør det.
Så vil jeg i øvrigt som en kommentar til fru Jette Gottlieb og fru Margrete Auken sige, at jeg er indstillet på, som det også fremgår af høringssvarene, at stille ændringsforslag vedrørende indfødsret, således som der blev spurgt om.